Kuier-boodskappe | Netwerk24
R. Kelly Foto: WireImage
Ek is van Johannesburg. Ek het 'n paar jaar gelede Kuier begin koop. Jul stories is regtig worth telling. Ek sit nou met so baie uitgawes wat ek nog moet lees. Ek begin lees, maar dan is my hart so geroer dat ek skoon hartseer word. Dan vat ek lank voor ek weer kan begin lees. Maar ek belowe dat ek alles gaan klaar lees voor die jaar sy oë toemaak. Ek sit nou met 9 Januarie se uitgawe op my skoot en daar is weer trane in my oë. Ek is nou eers verby Geruk deur geweld, maar ek gaan my hart sterk maak, want daar is nog meer hartroering wat op my wag. Elizabeth Adams, Eldorado Park
Dis nie lekker om so 'n siekte (Trane en baie bloed, 6 Februarie) te hê nie, yoh! Ek kry hulle jammer, veral die ma en dan die kids wat dit geërf het. Ek is so jammer Hayley Kassen om dit te hoor. Sterkte daar aan die hele familie! B. Stevens
Dit is 'n baie hartseer ware lewensdrama (Stukkend ná brand, 20 Februarie). Om te dink die drie seuns was nog so klein. My trane het begin loop toe ek begin lees het. Ek het die tweeling leer ken by die crèche waar hulle was en ek daar begin werk het. Dis 'n baie sad storie. Ek wil net aan Earl, Melissa en Natasha sê moenie julself verwyt nie. God het 'n plan met alles. En Natasha, bid sonder ophou. Bid! Denzil is 'n klein vegter en ons vertrou op die Here hy gaan gou beter word. Anoniem
Ai, hoe stem ek met Ingrid saam (Mening, 6 Februarie). Daai R. Kelly man maak my al lankal naar en ek bedoel dit letterlik, nie die spreekwoordelike naar nie. Ek baklei ook met my seun oor die lelike lirieke in die musiek waarna hy luister – nie in my huis nie! Spoeg, opgooi, sies! Lana Fortuin, Boksburg
Ek kan relate met hemofilie (Trane en baie bloed, 6 Februarie), want ek kom self uit 'n familie met hierdie siekte. Baie dankie Kuier dat julle die artikel daaroor geplaas het. Anoniem